കാപ്പ വിലക്ക് ലംഘിച്ച് ജില്ലയില് പ്രവേശിപ്പിച്ചു: നിരവധി ക്രിമിനല്ക്കേസുകളില് പ്രതിയായ കെന്സ് സാബുവിനെ പൊലീസ് സാഹസികമായി കീഴ്പ്പെടുത്തി പൊലീസെക്കണ്ട് രക്ഷപെടാന് ശ്രമിച്ച പ്രതി ബൈക്ക് യാത്രക്കാരനെ കത്തികാട്ടി ഭീഷണിപ്പെടുത്തി ഗാന്ധിനഗര്: കാപ്പ ചുമത്തി നാട് കടത്തിയ ശേഷം വിലക്ക് ലംഘിച്ച് ജില്ലയില് പ്രവേശിപ്പ പ്രതിയെ പൊലീസ് സംഘം സാഹസികമായി പിടികൂടി. കോട്ടയം ഗാന്ധിനഗര് സ്റ്റേഷനിലെ പ്രിന്സിപ്പല് എസ്.ഐ പ്രശോഭ് മല്പ്പിടുത്തത്തിലൂടെ സാഹസികമായാണ് നിരവധി ക്രിമിനല്ക്കേസുകളില് പ്രതിയായ യുവാവിനെ കീഴ്പ്പെടുത്തിയത്. കാപ്പ വിലക്ക് ലംഘിച്ച് ജില്ലയിലെത്തിയ ആര്പ്പൂക്കര വെട്ടൂര്കവല ചിറയ്ക്കല് താഴെ വീട്ടില് ഞീഴൂര് ഞീഴൂര് പള്ളിയ്ക്കു സമീപം ചെമ്മലക്കുഴിയില് വീട്ടില് വാടകയ്ക്കു താമസിക്കുന്ന കെന്സ് സാബു27വിനെയാണ് പൊലീസ് സംഘം പിടികൂടിയത്. ഇയാള്ക്കൊപ്പമുണ്ടായിരുന്ന ഗുണ്ടാ സംഘാംഗങ്ങളായ കാണക്കാരി കുറുമുള്ളൂര് പാറേപ്പള്ളി തച്ചറുകുഴിയില് ബിനു ലോറന്സ് 36, കോതനല്ലൂര് ചാമക്കാല ചിറപ്പാടം ചെമ്ബകപ്പറമ്ബില് നിഖില് ദാസ് 36 എന്നിവരെയാണ് ഗാന്ധിനഗര് സ്റ്റേഷന് ഹൗസ് ഓഫിസര് ഇന്സ്പെക്ടര് കെ.ഷിജിയുടെ നേതൃത്വത്തിലുള്ള സംഘം അറസ്റ്റ് ചെയ്തത്. നിരവധി കേസുകളില് പ്രതിയായ കെന്സിനെ നേരത്തെ ജില്ലാ പൊലീസ് മേധാവി കാപ്പ ചുമത്തി നാട് കടത്തിയിരുന്നു. ഇതേ തുടര്ന്നു കുറച്ചു ദിവസങ്ങളായി ഗാന്ധിനഗര് പൊലീസ് നിരീക്ഷിച്ചു വരികയായിരുന്നു. ഏറ്റുമാനൂര് കോട്ടമുറി ഭാഗത്ത് ബിനു 36 ന്റെ വീട്ടില് കുറച്ചു പേര് സംഘം ചേര്ന്നതായി വിവരം ലഭിച്ചു. സി.ഐ.യും സംഘവും രണ്ട് വാഹനങ്ങളിലായി സ്ഥലത്ത് എത്തി. യൂണിഫോമിലല്ലങ്കിലും പൊലീസിന്റെ സാന്നിധ്യം തിരിച്ചറിഞ്ഞ കെന്സും ബിനുവും ഒപ്പമുണ്ടായിരുന്ന നിഖില് ദാസും ഓടി രക്ഷപെടാന് ശ്രമിച്ചു. സംഘങ്ങളായി തിരിഞ്ഞ് മൂന്നു പേരുടെ പിന്നാലെയും പൊലിസ് പാഞ്ഞു. ചെളി നിറഞ്ഞ സ്ഥലം പിന്നിട്ട് റോഡിലെത്തിയ കെന്സ് കത്തികാട്ടി ബൈക്ക് തട്ടിയെടുത്ത് രക്ഷപെടാന് ശ്രമിച്ചു. സമീപവാസി യുടെ കാറിലും നാട്ടുകാരുടെ ബൈക്കുകളിലുമായി പൊലിസ് പിന്തുടര്ന്ന് പിടികൂടി. കുറച്ചു സമയത്തെ മല്പ്പിടുത്തത്തിലാണ് കെന്സിനെ കീഴടക്കാന് സാധിച്ചത്. ബൈക്ക് തട്ടിയ കേസ് ഏറ്റുമാനൂര് സ്റ്റേഷനിലും പൊലീസുകാരുടെ ജോലി തടസപ്പെടുത്തിയതിനും വീടുകയറി അക്രമിച്ചതിനു., കാപ്പ കേസ് ലംഘിച്ചതിനും ഗാന്ധിനഗറിലും കേസ് എടുത്തു. ഗാന്ധിനഗര് സി.ഐ. കെ.ഷിജി, എസ്.ഐ. കെ.കെ.പ്രശോഭ്, എ.എസ്.ഐ.മാരായ മനോജ്, സുരേഷ് ബാബു, എസ്.സി.പി.ഒ. മാരായ ഷൈജു, അജിത്കുമാര്, സി.പി.ഒ.മാരായ അനീഷ്, ആര്.രാജേഷ്, ടി. പ്രവീണ്, പ്രവീണോ, പ്രവീണ് കുമാര്, എസ്.അനു, പി.ആര്.സുനില്, എന്നിവര് ചേര്ന്നാണ് പ്രതിയെ കീഴ്പ്പെടുത്തിയത്.